இந்தியாவின் **உயிர் காக்கும் சட்டம்** இந்திய உச்சநீதிமன்றத்தால் மார்ச் 30, 2016 அன்று ஒரு தீர்ப்பாக கொடுக்கப்பட்டது. இது விபத்தில் காயமடைந்தவர்களுக்கு எந்த எதிர்பார்ப்புமின்றி உதவி செய்பவர்களுக்கு சட்ட பாதுகாப்பு வழங்க வழிகாட்டுதலுடன் வழங்கப்பட்டது, பின்னர் சாலை போக்குவரத்து மற்றும் நெடுஞ்சாலை அமைச்சகத்தால் வெளியிடப்பட்டது . தொடர்ச்சியான மாதங்களில், மாநில அரசுகள் GO (அரசு ஆணை) ஐ நிறைவேற்றியுள்ளன.    பின்னர், இது மோட்டார் வாகனச் சட்டம் 2019 இன் வரைவில் சேர்க்கப்பட்டது.  அத்துடன் உயிர்காப்போர்களுக்கான இயக்க நடைமுறைகளும் வழங்கப்பட்டன.  அதில் கூறப்பட்ட முக்கிய புள்ளிகள் 

* காவல்துறையினர் உயிர் காப்போர்களை  விசாரணைக்கு உட்படுத்தக்கூடாது.

* விபத்துக்குள்ளானவர்களுக்கு சிகிச்சையளிக்க மருத்துவமனைகள் மறுக்கக்கூடாது, முதலுதவிக்கு கட்டணம் வசூலிக்கக்கூடாது.
* உயிர் காப்போர்களை சிவில் மற்றும் குற்றவியல் நடவடிக்கைகளிலிருந்து பாதுகாக்கப்பட வேண்டும்.
* உயிர் காப்போர் தங்கள் அடையாளத்தை வெளிப்படுத்தத் தேவையில்லை.
* உயிர் காப்போர் தங்களுக்கு  விருப்பமிருந்தால் நேரில் பார்த்த சாட்சியமாக இருக்கலாம், இல்லையெனில் கட்டாயப்படுத்தக்கூடாது.

பின்னணி
-------

சாலை விபத்துக்களில் அதிக எண்ணிக்கையிலான உயிர்களை இழக்கும் வரிசையில் சீனாவுக்கு அடுத்தபடியாக உள்ளது உலகின் இரண்டாவது பெரிய நாடு இந்தியா. சாலை போக்குவரத்து மற்றும் நெடுஞ்சாலை அமைச்சகத்தின் புள்ளிவிவரங்களின்படி.  தினமும் 1317 விபத்துக்கள் மற்றும் 413 மரணங்கள் அல்லது 55 விபத்துக்கள் மற்றும் ஒவ்வொரு மணி நேரமும் 17 மரணங்கள் இந்தியாவில் சாலை விபத்துக்களால் நிகழ்கின்றன. 50% க்கும் அதிகமான விபத்து பாதிக்கப்பட்டவர்கள் பொற்காலத்தில் மருத்துவ சிகிச்சை பெறாததால் இறக்கின்றனர். உண்மையில், சட்டரீதியான தலையீட்டிற்கு பயந்து, விபத்துக்குள்ளானவர்களுக்கு உதவ பெரும்பாலும் யாரும் வருவதில்லை. விபத்தில் பாதிக்கப்பட்டவர்களுக்கு உதவும் உயிர் காப்போர்களுக்கு சட்டப் பாதுகாப்பை வழங்க பல நாடுகளில் உயிர் காக்கும் சட்டம் அமலில் உள்ளன.

விழிப்புணர்வு மற்றும் தாக்கம்
-----------------------------

தேசிய அல்லது உலகளாவிய ரீதியில் கவனம் கொடுக்கவேண்டிய பிரச்சினைகள் குறித்து பொதுமக்களுக்கு அறிவுறுத்துவதற்கு, அனைத்து தரப்பு மக்களும் சென்றடையவும் ஒரு நாள் தேவைப்படுகிறது. அதே காரணத்திற்காக, மார்ச் 30, 2020 அன்று இந்தியாவில் முதன் முதலில் **உயிர் காக்கும் சட்ட தினம்** சென்னை தலைமையிடமாக கொண்ட **தோழன்** என்கிற தன்னார்வ தொண்டு நிறுவனம் கொண்டாடியது. தோழன் அமைப்பு 2007 முதல் தமிழகம் முழுவதும் சுற்றுச்சூழல் பாதுகாப்பு, கடற்கரை தூய்மைப்படுத்தல், சாலை பாதுகாப்பு , தலைமை திறன் மேம்பாடு, சமூக மேம்பாடு போன்ற பல்வேறு தளங்களில் பணியாற்றி வருகின்றனர். இவற்றில் சாலை பாதுகாப்பிற்காக 2013 முதல் நம் நாட்டை "விபத்தில்லா தேசமாக" மாற்றும் நோக்கில் பல்வேறு முன்னெடுப்புகளை எடுத்து வருகின்றனர், இதற்காக அவர்கள் போக்குவரத்து சந்திப்புகள், பூங்காக்கள், கடற்கரை போன்ற பொது இடங்களில் ஒவ்வொரு வாரமும் "போக்குவரத்து விழிப்புணர்வு பிரச்சாரங்களை" நடத்துகிறார்கள் , அங்கு விழிப்புணர்வு பலகைகள் மற்றும் பதாகைகளை வைத்திருக்கும் தன்னார்வலர்கள் போக்குவரத்து விதிகள் மற்றும் பாதுகாப்பு கவசங்களைப் முக்கியத்துவத்தைப் பற்றி பொதுமக்களுக்கு நினைவூட்டுகிறார்கள். மாறுவேடம் பூண்டு   சாலை பாதுகாப்பு வாரம்  மற்றும் பிற தேசிய முக்கியத்துவம் வாய்ந்த நாட்களில் சிறப்பு விழிப்புணர்வு பிரச்சாரங்கள் நடக்கின்றன. சாலைப் பாதுகாப்பின் முக்கியத்துவத்தைப் பயிற்றுவிப்பதற்காக அவர்கள் செய்த முக்கிய நிகழ்வுகளில் சில, ஒரே நாள் மற்றும் ஒரே நேரத்தில் சென்னை முழுவதிலும் உள்ள 100 போக்குவரத்து சந்திப்புகளில் பல்வேறு தன்னார்வ நிறுவனங்கள், மாணவர் குழுக்கள் மற்றும் பொதுமக்களைச் சேர்ந்த ஆயிரக்கணக்கான இளைஞர்களை ஈடுபடுத்தி 2014, 2015 , 2016 ஆகிய ஆண்டுகளில் போக்குவரத்து விழிப்புணர்வு பிரச்சாரத்தை நடத்தினர். அதேபோல் சென்னை முழுவதும் ஒரே நேரத்தில் 67 முக்கிய பேருந்து நிறுத்தங்களில் பேருந்து படியில் பயணிப்பதால் ஏற்படும் ஆபத்து பற்றி விழிப்புணர்வும் நடைபெற்றது . 2017 , 2018 , 2019  , ஆகிய ஆண்டுகளில் முறையே 75 க்கும் மேற்பட்ட பொது பூங்காக்களில் ஒரே நாள் மற்றும் ஒரே நேரத்தில் **உயிர் காக்கும் சட்டம் மற்றும் உயிர்காப்பு நேரம்** முதலுதவி பயிற்சி குறித்த விழிப்புணர்வு ஜி.வி.கே ஈ.எம்.ஆர்.ஐ மையத்தில் பயிற்சி பெற்ற தன்னார்வலர்களை கொண்டு நடைபெற்றது. முதல் உயிர் காக்கும் சட்ட தினத்தின்போது, 500 க்கும் மேற்பட்ட தன்னார்வலர்களும் பொதுமக்களும் தான் விபத்தில் சிக்கியவருக்கு உதவி செய்து உயிர் கப்போராக இருப்பேன் என உறுதி ஏற்றுக்கொண்டனர், தங்கள் குடும்ப உறுப்பினர்களுக்கு உயிர் காக்கும் சட்டம் பற்றி கற்பித்தனர். இணையவழியில் பிரச்சாரத்தின் மூலம் இந்த சட்டத்தைப் பற்றி விழிப்புணர்வை ஏற்படுத்தினர். கோவிட் 19 ஊரடங்கின் போது போது பொதுமக்களை சென்றடைய அவர்கள் கூகிள் படிவங்கள், காணொளி மற்றும் ஒலி மூலம் உறுதிமொழியை ஏற்றுக்கொண்டனர். இதைத் தொடர்ந்து இந்த நாளை அதிகாரப்பூர்வமாக தேசிய தினமாக அறிவிக்க மாநில மற்றும் மத்திய அரசுக்கு பிரதிநிதித்துவம் வழங்கப்பட்டது.

குறிப்புகள்
-----------

1. ↑  "Ministry of Road Transport and Highways", *Wikipedia* (ஆங்கிலம்), 2020-04-30, 2020-05-01 அன்று பார்க்கப்பட்டது
2. ↑  "Guidelines to protect Good Samaritans". *Business Standard*.
3. ↑  "Go passed in Tamil Nadu". *NDTV*.
4. ↑  "GO for Good Samaritan Law". *The Hindu*.
5. ↑  "Motor Vehicle Act 2019" (PDF). *National Informatics Centre*. 2019-10-05 அன்று மூலம் (PDF) பரணிடப்பட்டது.
6. ↑  "Operating procedure for Good Samaritans" (PDF). *tnsta.gov.in*.
7. ↑  "Good Samaritan" (PDF). *Ministry of Road Transport and Highways*.
8. ↑  "Accident statistics". *Ministry of Road Transport & Highways*.
9. ↑  "Thozhan's job is your safety, create awareness about helping accident victims". *The New Indian Express*. 2020-05-16 அன்று பார்க்கப்பட்டது.
10. ↑  "'Yama' the god of death on Chennai streets to teach road safety rules". *News18*. 2016-02-05. 2020-05-16 அன்று பார்க்கப்பட்டது.
11. ↑  "When Batman, Superman and Spiderman came to educate Chennai folks on traffic rules". *www.thenewsminute.com*. 2020-05-16 அன்று பார்க்கப்பட்டது.
12. ↑  "This NGO got students to cosplay Batman, Superman at traffic signals for road safety". *The New Indian Express*. 2020-05-16 அன்று பார்க்கப்பட்டது.
13. ↑  100010509524078 (2016-05-03). "Campaigning for road safety". *dtNext.in* (ஆங்கிலம்). 2020-06-26 அன்று மூலம் பரணிடப்பட்டது. 2020-05-16 அன்று பார்க்கப்பட்டது.
14. ↑  "Mission to Free State of Accidents". *The New Indian Express*. 2020-05-16 அன்று பார்க்கப்பட்டது.
15. ↑  "Thozhan Spreads The Word About Traffic Rules, at 100 Signals in City". *The New Indian Express*. 2020-05-16 அன்று பார்க்கப்பட்டது.
16. ↑  "Lord Yama Cosplay". *The Hindu*.
17. ↑  Jan 29, Kamini Mathai | TNN | Updated; 2016; Ist, 05:37. "NGO kickstarts campaign against footboard | Chennai News - Times of India". *The Times of India* (ஆங்கிலம்). 2020-05-16 அன்று பார்க்கப்பட்டது.
18. ↑  "Please Don't Ride Footboard on Buses: Thozhan Members". *The New Indian Express*. 2020-05-16 அன்று பார்க்கப்பட்டது.
19. ↑  Aug 7, TNN | Updated; 2017; Ist, 08:23. "Road safety awareness: Group takes road safety awareness to 71 parks | Chennai News - Times of India". *The Times of India* (ஆங்கிலம்). 2020-05-16 அன்று பார்க்கப்பட்டது.
20. ↑  Aug 4, TNN |; 2018; Ist, 10:33. "Workshops to create awareness: Workshops to create awareness on golden hour | Chennai News - Times of India". *The Times of India* (ஆங்கிலம்). 2020-05-16 அன்று பார்க்கப்பட்டது.
21. ↑  100010509524078 (2019-08-12). "Creating an army of good Samaritans in Chennai". *dtNext.in* (ஆங்கிலம்). 2020-06-26 அன்று மூலம் பரணிடப்பட்டது. 2020-05-16 அன்று பார்க்கப்பட்டது.
22. ↑  V, Mahesh (2019-08-09). "Golden hour, CPR and more: Life-saving lessons we should all know". *Citizen Matters, Chennai* (ஆங்கிலம்). 2020-05-16 அன்று பார்க்கப்பட்டது.